ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มิถุนายน 2563

เรื่อง หารือการดำเนินการแก้ไขปัญหาผักตบชวาขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด (ยกเว้นจังหวัดนนทบุรี)

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท 0820.3/

 ลงวันที่ มิถุนายน 2563 จำนวน 1 ชุด

 ด้วยจังหวัดนนทบุรีหารือกรมส่งเสริมการปกครองท้องถิ่นเกี่ยวกับการดำเนินการแก้ไข
ปัญหาผักตบชวาขององค์กรปกครองส่วนท้องถิ่น ดังนี้

 1. องค์กรปกครองส่วนท้องถิ่นสามารถดำเนินการจ้างเหมาบริการจัดการผักตบชวา
หรือใช้จ่ายงบประมาณเป็นค่าวัสดุอุปกรณ์ เครื่องมือเครื่องใช้ และน้ำมันเชื้อเพลิง ในการกำจัดผักตบชวา
ในคู คลอง ที่มิใช่อยู่ในความรับผิดชอบขององค์กรปกครองส่วนท้องถิ่นได้หรือไม่ อย่างไร

 2. กรณีการจัดทำบันทึกข้อตกลง (MOU) ขององค์กรปกครองส่วนท้องถิ่นกับหน่วยงานที่เกี่ยวข้อง เช่น ชลประทานจังหวัดหรือกรมเจ้าท่า เพื่อดำเนินการกำจัดผักตบชวาในคู คลอง ที่มิใช่อยู่
ในความรับผิดชอบขององค์กรปกครองส่วนท้องถิ่นสามารถดำเนินการได้หรือไม่ อย่างไร

กรมส่งเสริมการปกครองท้องถิ่นได้ตอบข้อหารือจังหวัดนนทบุรี สาระสำคัญสรุป ดังนี้

1. กรณีข้อเท็จจริงปรากฏว่า องค์กรปกครองส่วนท้องถิ่นมีอำนาจหน้าที่ในการแก้ไขปัญหาผักตบชวาในคู คลอง ที่มิได้อยู่ในความรับผิดชอบและได้ดำเนินการตามกฎหมายที่เกี่ยวข้องแล้ว
องค์กรปกครองส่วนท้องถิ่นก็สามารถดำเนินการจ้างเหมาบริการเอกชนที่เป็นนิติบุคคลหรือบุคคลธรรมดาดำเนินงานนั้นได้ โดยถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 25๖0 ระเบียบกระทวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕6๐ กฎกระทรวง และประกาศที่เกี่ยวข้อง โดยให้เบิกจ่ายค่าจ้างเหมาบริการจากหมวดค่าตอบแทน ใช้สอยและวัสดุ ประเภทรายจ่ายเพื่อให้ได้มาซึ่งบริการ

2. พระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 14) พ.ศ. 2562
มาตรา 50 มาตรา 53 และมาตรา 56 กำหนดให้เทศบาลมีหน้าที่ต้องทำในเขตเทศบาลในการจัดให้มีและบำรุงทางบกและทางน้ำ และพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 มาตรา 67 กำหนดให้องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล
ในการจัดให้มีและบำรุงรักษาทางน้ำและทางบก

/ดังนั้น...

-2-

 ดังนั้น เทศบาลและองค์การบริหารส่วนตำบลจึงสามารถบำรุงรักษาทางน้ำ เช่น
การกำจัดผักตบชวา เพื่อรักษาความสะอาดของทางน้ำ เกิดความสะดวกในการใช้ทางน้ำในการสัญจร
และหากเทศบาลหรือองค์การบริหารส่วนตำบลจะไปดำเนินการบำรุงรักษาทางน้ำที่หน่วยงานอื่นดูแลอยู่ ต้องได้รับอนุญาตจากหน่วยงานนั้นก่อน รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดทราบ และแจ้งให้องค์กรปกครองส่วนท้องถิ่นทราบและถือปฏิบัติต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ. .................................

ผอ.กสว. ...............................

ผอ.กง.ทช. ............................

หน.ง .....................................

จนท. ....................................

กลุ่มงานทรัพยากรธรรมชาติ

โทร. 022419000 ต่อ 2113 โทรสาร 022412066

ผู้ประสานงาน : นายพีรวิทย์ พงค์สุรชีวิน โทร 081-403-5683